Den Vest-Sjællandske Avis, 1827-10-16
Nyeste Post=Efterretninger. Følgende politiske Betragtninger læses i de offentlige Blade: J Tydskland er Badetiden, Epochen diplomatiske Reiser og Conferencer. Flere Statsmænd forene sig i Badene ved Toplitz og Villach, ligesom Kiøbmændene paa den Leipziger Messe for at regulere Anliggenderne fra en Epoche til en anden. Nu er Badetiden forbi og Fyrsten af Metternich er reist tilbage til Wien og alle de øvrige til deres Hiem; den politiske Bevægelse for 1827 er saaledes tilendebragt. Naar man skal slutte af de udvortes Forhold, saa hersker der den bedste Forstaaelse imellem de forskiellige Tydske Forbundstater, Preussen og Østerrig ere enige og denne gode Forstaaelse er i dette Øieblik, i hvilket de Europæiske Anliggender synes at indvikle sig paa en Maade, som man ikke kunde forudsee for et Aar siden, en Grund til at indgyde Sikkerhed. De vigtigste politiske Forhold synes i denne Tidspunkt at være den Pyrenæiske Halvøe Spanien og Portugal befinde sig i en Crisis, hvis hurtige Tilendebringelse maae være magtpaaliggende for det Europæiske Fastland, begge Riger staae i en saa nøie Forbindelse med hinanden, at det ene ikke kan være roeligt naar det andet er i Bevægelse, og det enes Beroeligelse maae ogsaa tilveiebringe Freden i det andet England synes i nærværende Øieblik at befinde sig i et vanskeligt Forhold med Hensyn til Portugal, da det er tvunget til at respectere Keiser Don Pedros Beslutninger, saa kan det ikke aabenbart modsætte sig Jnfanten Don Miguels Tilbagekomst. Det synes i dette Øieblik at være tilbøielig til ganske at opgive det constitutionelle Partie i Lissabon og at underhandle med Don Miguel angaaende Fornyelsen af dets forrige Handelstraktat med Portugal og Opretholdelsen af dets ældre Privilegier. Naar Østerrig synes under disse Omstændigheder at føie sig efter Englands Ønsker, saa er dette i Grunden en Følge af Overeensstemmelsen imellem begge Cabinetter angaaende et meget vigtig Anliggende, nemlig Grækenlands. De Engelske Aviser sige ligefremt at begge Magter kun have henvendt deres Opmærksomhed paa den Fordeel, som Rusland kunde tilvende sig deraf og at Følgen kunde maaskee blive, at man overlod Beboerne i Peloponnes den til deres Skjebne, for at ikke Moldau og Vallachiet skulde komme under det Russiske Scepter. Tiden vil ikke længe lade det blive uopklaret omdenne Beskuelse er rigtig. Skulde det være sandt at den Ægyptiske Flaade er ankommen til Morea (som det er), saa ville Flaaderne i det Middellandske Hav have erholdet Jnstructioner for at indskrænke sig til at beskytte deres respective Nationers Handel. (Dette Stykke læses i den Franfurter Avis, som udmærker sig i denne Tid vedat erklære sig imod Jnterventionen og at skildre den som et aldeles uretmæssig Foretagende) – Man taler og i Paris at Hoffet i St. Petersborg har udstædet en Circulaire til de andre store Cabinetter, som handler og Nødvendigheden af at gribe hurtig til hensigtsmæssige Forholdsregler for at bringe Freden tilveie i Grækenland. Keiseren har til dette Øiemed ladet sin Flaade udløbe i det sorte Hav, og ladet forstærke sin Armee i Bessarabien. (Den Franske Moniteur siger at 80,000 Mand staae allerede opstillede i denne Provins og at Magazinerne indeholde Forraad for 120,000 Mand.) Ogsaa skal denne Note bringe i Erindring de Patronats Rettigheder over de orientalske Kirker, som ere overdragne Keiseren, og som paalægge ham ganske specielle Pligter. - De Franske og Engelske Blade begynde at yttre allehaande Betænkeligheder imod Ruslands Hensigter, som de ville beskylde at gaae udenfor de ved Jnterventionens Afslutning opstillede Grundsætninger; men i en Skrivelse fra Donau af 29de Septbr., som er indrykket i den almindelige Tidende, giendrives alle disse Beskyldninger, og siges, at al Bestræbelse for at udbrede Troen paa Uenighed imellem de allierede Magter vil blive aldeles frugtesløs, og de Begivenheder, som med det første kunne forventes ville snart udvise, hvor aldeles ugrundede disse Beskyldninger ere; men nødvendigt vil det blive, at der maae bruges alvorlige Midler mod Porten naar den vedbliver at vægre sig ved at antage Traktaten, og dersom man ikke vilde anvende saadanne Midler saa vilde ogsaa denne Traktat være uden al Betydning. – At den Russiske Regiering giør Regning paa en Krig med Porten kan ogsaa sees deraf, at der meldes fra Bucharest: at Hr. v. Minciaky giør Tilberedelser til at lade bringe Consulatets Archiv over Grændserne. - Den bekiendte Baron v. Stroganoff, som tilforn var Ambassadeur i Constantinopel, og som saalænge har opholdet sig i Udlandet, er nu kommen tilbage til St. Petersborg. Moniteuren har det Rygte, at han er bestemt til at blive Chef for det udenlandske Departement. - Den Hamborger Correspondent indeholder en Skrivelse fra Helsingøer, af 6te October som meddeler følgende mærkværdige Efterretning: En Russisk Fregat er afseilet til Kiøbenhavn, for at overbringe Ordre til AdmiralSeniavin at han skal afseile med sin Escadre til Middelhavet; men den Russiske Escadre var al allerede afgaaet. Jmidlertid har man leiet Lodser i Helsingøer som vente paa Escadren og skulle bringe den til England.